|  |  |
| --- | --- |
| **Elem tartalma: Szentmise táborra hangoló felkészítő elmélkedési anyagok** | Kategória: egyéb |
| Jelöld be a szerző(k) opciót! (lenyíló lista) Szerkesztő(k): Varga Ilona, Valcsák Réka  | Esemény: Tábor |
| Kapcsolódó téma: Szentmise | Kapcsolódó előadás: |
| Régió: Összrégió | Település:  | Időpont: 2014.07. |

Kapcsolódó anyagok:

Törzsanyag:

**Szentmise táborra hangoló előadás részletek, napi felirattal**

(Farkas László atya előadása alapján összeállították: Varga Ilona és Valcsák Réka)

Az alábbi elmélkedések alapjául Farkas László atyának a Szentmiséről Beavatás az Életbe címmel a váci egyházmegyei nyári ifjúsági régiós táborokra írt előadásai szolgáltak. Az elmélkedési részleteket abból vettük, s ott találjuk meg az alábbiakban hivatkozások megjelölése nélkül idézett szövegrészek pontos hivatkozásait is. Az alábbiak a mente.hu oldalon a 2014-es Szentmiséről szóló táborra készülve lettek közzétéve. https://mente.hu/letoltes-reszletei/?id=15778

**Beavatás az életbe című, szentmiséről szóló tábor**

**Táborra felkészítő napi elmélkedés**

**első hét**

Csütörtök

***…egyedül futballozni!***

Ha keresztény lelkiség szerint akarunk élni, ahhoz a közösség is hozzátartozik.

Hogy miért, arra számtalan okot találhatsz, de segítségül itt van néhány hatásos érv:

Például, ha nem lennénk kapcsolatban keresztény társainkkal, olyan, mintha egyedül akarnánk futballozni. Tedd fel a kérdést, hogy a pusztán virtuális barátságok mennyire segítik az életed, szemben a melletted élő, és téged támogató valódi emberi kapcsolatokkal? Mennyi élményt, mennyi szeretettöbbletet kapsz a virtuális világtól? Vagy hogy milyen lenne egy házasságban élni, ami csak egy e-mail kapcsolatban létezne?

Azért megyünk Szentmisére, hogy Krisztussal élő kapcsolatunk legyen. Krisztus Testének ajándékát kapjuk meg, így helyénvaló, hogy testileg is jelen legyünk.

A Szentmise Isten műve, Isten önfeláldozó szeretetének megjelenítése. **Beavatás az életbe**  az igazi nagybetűs ÉLETBE való beavatás, beavatás igazi emberi méltóságunkba. Egy választás, hogy lehet másképpen is élni. Lehetőség egy teljesebb életre, mindez önmagunk felajánlásán át egy áldozati megtöretésen keresztül.

Napi plusz: Te mersz az ÉLET mellett dönteni?

Péntek

**Isten az edzőm!**

Gyere korán a Szentmisére és hangolódj rá az Úrra! Mint a sportolók, melegíts be a „játék” előtt. Az imádság a mi Szentmise előtti „bemelegítésünk”. Ha jéghidegen jövünk, és nem vagyunk felhangolva, a Szentmise könnyen szokássá válhat.

„ Az Úr legyen veletek” annyi, mint: „Jó hogy itt vagy! Jó hogy létezel! Örömöm lelem benned!”

Mindenki számára jó érzés, ha ezeket a szavakat hallja.

Napi plusz: Te tovább tudod adni a létjogosultság érzését? Próbáld ki! Az egyik Szentmisén vagy bárhol máshol a világban, ülj le valaki mellé, és tudasd vele, hogy örülsz, hogy ő is ott van.

Szombat

***Ne csak küldj egy mailt a papának!***

A Gyónás és a Szentmise bűnbánati része gyógyító erővel bír.  A “Gyónom a mindenható Istennek” ima és a Szentáldozás által csak a bocsánatos bűnöktől való megtisztulást kapjuk. A tékozló fiú esetében sem lett volna elég, hogyha küld egy mailt az apukájának, hogy mindent megbántam, küldj lóvét, mert elfogyott, és mindent folytat ugyanúgy. Jól tudta, hogy apja színe elé kell járulnia. „Fölkelek és Atyámhoz megyek”. A tékozló fiú is meggyón.

*„Ott álltam a kereszt alatt és felnéztem Jézusra haláltusájában. Ő rám tekintett és kérte, hogy vigyek oda a keresztjéhez mindenkit, aki valamiképpen megbántott. Azt mondta: „Hozd ide őket hozzám és bocsáss meg, ahogyan én megbocsátottam neked. Akkor az Úr az egyik karjával átölelte az Ő vállát és másik karjával az enyémet, és a kereszthez vezetett minket. A kereszt lábánál megfogta az ő és az én kezemet és összefonta azokat sajátjával. Éreztük a bennünket átható gyógyító szeretetét.”*

Napi plusz: Végy egy tollat és egy papírt és írd le azoknak a nevét, akik úgy megbántottak, hogy még most is szükségük van a megbocsátásodra! Imáidban vidd őket Jézus elé, és bocsáss meg nekik!

Vasárnap

**Uram Irgalmazz – Kyrie eleison**

Irgalmat nyerni annyi, mint elfogadottnak lenni. Az elfogadottság teszi lehetővé, hogy úgy mutassuk meg magunkat, amilyenek valójában vagyunk. Ebben segít az Eucharisztia. Az Eucharisztia tesz minket képessé az agapéra (feltétel nélküli szeretetre).

Napi plusz: Emberi szintre akkor emeled a szereteted, ha azokat is akarod szeretni, akik kevésbé szimpatikusak, és nem feltétlen hasonlóak hozzád. Nap folyamán keress egy ilyen embert, és adj neki lehetőséget, hogy megismerd.

**Napi elmélkedés**

**második hét**

Hétfő

***„Fejeddel megértsd, ajkaddal hirdesd, szíveddel befogadd”***

„Két fülünk van és egy szánk. Használjuk tehát olyan arányban, ahogy Isten adta nekünk.”

Az Evangélium hallgatása nyitottá tesz a szenvedők, a szegények, más vallásúak, a másképp gondolkodók felé. Az Evangélium hallgatásakor három apró keresztet rajzolunk, először homlokunkra, hogy áthassa gondolatainkat, majd az ajkunkra, hogy ezt a tanítást szavunkkal hirdessük, és végül mellünkre, hogy szeretettel őrizzük a hallott szavakat.

A gyógyító szolgálatban tevékenykedő emberek szerint, hogyha a Szentírásnak egy sora megérint, és azt újra meg újra elismétled, gyökeret ver benned és gyógyulást hoz.

Napi plusz:

Cathalina tanúságtételében: „Ha figyeltek, meg fog belőle maradni bennetek valami. Egész nap elmélkedjetek, gondolkodjatok rajta! Ízleljétek a nap további felében, és így részetekké válik!”

Vegyél részt egy hétköznapi Szentmisén, és mondd el az Úrnak, hogy azért jöttél, hogy rá figyelj, és hogy azt akarod, hogy szóljon ma a szívedhez. Figyelj az Evangéliumra.

Kedd

***„Én is kaphatok új szívet?” Persze, persze, persze!***

A Hiszekegy nem más, mint a Szentírás egy oldalba tömörítve. Amikor a templomban felállunk és elmondjuk a Hiszekegyet, valójában egész életünkkel Krisztus mellett döntünk. Főleg a beleegyezés által nyitjuk meg szívünket.

Például mi változtatta meg az életed azon a napon, mikor házasságot kötöttél? A beleegyezés. Azt mondtad „igen” és már nem voltál többé a régi. A beleegyezés nyitja meg a szívekhez vezető ajtót. A **Credo** szó szerinti jelentése „odaadom a szívem”. Amit hittel megvallottunk, azáltal elfogadjuk, hogy Jézus vezessen. Bízom benned, rád hagyatkozom.

Napi plusz: Napi imádságodban mondd el Istennek, hogy bízol benne, ajánld föl szívedet!

Szerda

***Ez nem pacal!***

Mindenkinek szüksége van táplálékra, mert átalakulva ez építi újjá sejtjeinket. Az egyik soha nem enné meg a pacalt, a másiknak ez adja az étkezés mámorát. Jézus olyan ételt akart kiválasztani, mely egyetlen kultúrától, egyetlen embertől sem idegen. Jézus üzenete a búzamag sorsában van elrejtve.(Jn12,24) Az élő szeretetközösségben mindenki személyes önfeláldozása van jelen. A kenyér a fáradozás szimbóluma.

De mi van a borral?

A bor örömet szerez. Isten pedig az örömeinket is kéri, hogy vele egyesülve éljük meg.

A kenyérben és a borban önmagunkat hozzuk Isten színe elé, minden nehézségünket és örömünket felajánljuk az Istennek. Jézus megáldja és átlényegíti életed, ha felajánlod neki.

Napi plusz: A kérdés az, hogy te meg tudod-e élni vele egyesülve, az ő akarata szerint a pihenést, a szórakozást, a munkát vagy a szenvedést? Próbáld meg felajánlani Jézusnak, hogy vele együtt szeretnél megélni mindent, minden percet!

Csütörtök

***„Körforgásban”***

*„Őáltala, ővele és őbenne a tiéd, mindenható Atyaisten a Szentlélekkel egységben minden tisztelet és dicsőség mindörökkön örökké”*

Egy ajándéknak csak akkor van értelme, ha az, akinek ajándékozzák, hálával megköszöni és elfogadja. Az Eucharisztia hálaadást jelent. A Szentmiseáldozat az egyedül méltó megköszönése a teremtésnek és a megváltásnak. Amikor egy szerelmespár elsétál egy ékszerüzlet előtt, lehet, hogy észre sem veszi a gyűrűt a kirakatban, vagy legfeljebb megállapítja, hogy 40000 forint. De amikor a fiú megkéri a lány kezét, akkor beemelve kapcsolatuk összefüggésébe, felbecsülhetetlen értékké válik. Egy ostya nem ér többet néhány forintnál, de ha benne Jézus önmagát adja át, akkor annyit ér, mint amennyi a Vőlegény szeretete a menyasszony Egyház iránt. A jegyesek a gyűrűvel szövetségüket jelzik; a Szentáldozásban Jézussal való szövetségedet újítod meg.

Az ajándékot nem szabad tulajdonná változtatnod. Minden, amit kétségbeesve akarsz birtokolni, elvész. Ha azonban kitárt tenyereden tartod azt, melletted marad. A felajánlásod csak akkor ér valamit, ha nem kisajtolni akarsz valamit általa.

Napi plusz: Üresítsd ki kezedet, hogy bármit el tudj fogadni, amit Isten ad neked!

**Napi elmélkedés**

**harmadik hét**

Szombat

***„Fogadd el Uram szabadságomat, fogadd el egészen! Vedd értelmemet, akaratomat, vedd emlékezésem! Mindent, amim van,  s ami vagy Te adtad ingyen, visszaadok, Uram visszaadok egyszerre mindent. Csak a szeretet maradjon enyém, más semmi nem kell!”*** /Szent Ignác/

Amint elveszítjük birtoklási vágyunkat, azt a csatornát nyitjuk meg az Isten felé, amelyen keresztül adhat nekünk.

**Napi plusz***: Mondj le egy dologról, amit birtokolsz, ami a tied!*

Vasárnap

...mint egy transzformátor?!

A Szentlélek újjáteremtő ereje akkor lesz a mienk, ha életünket egészen Istenért áldozzuk. Erre csak az Úr Jézus volt képes.A Szentmisét azért hagyta ránk, hogy belehelyezve tökéletlen áldozatainkat az Övébe, azt átlényegítve isteni hatékonyságot adjon emberi tetteinkhez.A bemeneti oldalon emberi teljesítmény van, a kimeneti oldalon természetfeletti hatékonyság.

Az ember folyton áldozatokat hoz valamiért. Az anya a gyermekéért, a katona a hazáért stb...  Így két lehetőség maradt: szeretetből áldozattá lenni vagy kényszerű áldozattá lenni. Mindenki azt nyeri el végül, amiért életét áldozza. Az Oltáriszentség úgy van „megalkotva”, hogy Istenért vállalt áldozattá nemesíti az áldozót.

**A napi pluszt a képben rejtve találjátok!**

Hétfő

Ne legyen több értelmetlen áldozat!

Az élet napos oldala

Sok szenvedés önsajnálatunkból fakad. Az önsajnálattal telt embert nem lehet boldognak nevezni, mert önmagával, és nem Isten jelenlétével van eltelve.

Mindnyájan feláldozzuk magunkat, időnket, életerőnket valamiért. Akik az Atyáért áldozzák, azok lesznek neki szentelt örök áldozattá. Jézus jelen van velünk minden szenvedésben, és velünk együtt viseli azt. Senki sincs egyedül többé szenvedésével. **Mindig igyekezz meglátni azokat a dolgokat, amik örömre adnak okot.**

Napi pluszt a már szokott módon, a képben rejtve...

Kedd

**Öveket bekapcsolni?!**

„Emeljük föl szívünket!” Szívedet felemelve megszabadulhatsz a jelen aggodalmaitól és napi gondjaidtól, és megláttatja veled a dolgok értelmét. **Ami odafönn van, arra irányuljon figyelmed!**

Napi plusz: Vedd elő a Szentírást, üsd fel valahol, olvasd át... gondolkodj el rajta!

Szerda

**(Sillye: Ízleljétek és lássátok)**

**„Ezt cselekedjétek az én emlékezetemre.”**

Szent Szűz azt mondta: *„Ez a csodák csodája. Az Urat nem korlátozza az idő és a tér. Az átváltoztatás pillanatában az egész gyülekezet a Kálvária lábánál áll, Jézus közvetlen keresztre feszítése pillanatában.”*

A feltámadt Úr a mindenséget egy nagy Ostyává, testévé akarja tenni, hogy Isten legyen minden mindenben.

Napi plusz:Vegyél részt hétköznapi Szentmisén, járulj Szentáldozáshoz.

**„Boldog az ember, akit az élet kenyere táplál!”**

Csütörtök

(kép szerkesztve) előrehozva, első hét péntek

Az Atyával való közösség olyasvalami, amelyet csak a másokkal való közösségben élvezhetünk.

Napi plusz: Vegyél részt egy közösségi programon! Az egyetlen szabály, hogy érezd jól magad.

**Elfogadod a kihívást?**

Péntek

**„Itt vagyok Uram, engem küldj!”**

Minden Szentmisében lehetőségünk van arra, hogy Jézus megváltoztasson bennünket. Megváltoztatja látásmódunkat.  Istennel együttműködve jó irányba tudjuk változtatni azokat a körülményeket, amik csüggedésre adnak okot.

Keresztényként azonban **fel kell fedeznem életem küldetését.** Mindannyian választhatnunk, hogy elfogadjuk-e, amire hivatottak vagyunk. Szabad választással, szeretettel gondozhatunk egy súlyosan sérült gyereket, vagy szeretetben kitarthatunk valaki mellett, aki nehéz természetű. Ezek a választások lehetnek hosszútávúak (házasság, szerzetesség) vagy egy pillanatnyi döntés művei.

Amikor odamegyünk az oltárhoz áldozni; elfogadjuk, hogy osztozunk Jézus szabadságában, elfogadjuk hivatásunkat, bármi legyen is az. Elfogadjuk életünk ajándékát. **Paradox módon akkor vagyunk a legszabadabbak, amikor elfogadjuk, amit tennünk kell, mert ekkor értjük meg, hogy mi a hivatásunk.** A hivatás nem valamilyen idegen és rejtélyes hatalom által ránk erőszakolt sors. **A hivatás a szerető Isten meghívása, amire szerető és alkotó egyetértéssel kell válaszolnunk.**

Napi plusz: Ma van Jézus Szent Szívének ünnepe. Vegyél részt Szentmisén!

Szombat: video + idézet

Vasárnap

„Ahol ketten vagy hárman az én nevemben találkoznak...”

Krisztus jelen van?

A válasz igen. Jelen van a Szentmise áldozatában, a Szentségekben, igéjében, amikor könyörög és zsoltároz az Egyház, amikor a Szentírást olvassák. Ő van jelen, aki megígérte: „Ahol ketten vagy hárman az én nevemben összegyűlnek a nevemben, ott vagyok közöttük” (Mt18,22) Ezért minden liturgikus ünneplés kimagaslóan szent cselekmény.

Napi Plusz: Mondj el egy Üdvözlégyet a régiós táborokért!

**Napi elmélkedés**

**negyedik hét**

Kedd

Amit érdemes tudnod a **Szentáldozás** hatásairól:

* **Jézusban maradunk és Jézus mibennünk**
* **növeli a megszentelő kegyelmet**
* **növeli a Krisztus iránti szeretetet**
* **eltörli a bocsánatos bűnöket**
* **megóv a halálos bűnöktől**
* **az örök élet záloga**
* **gyarapítja az erényeket és a segítő kegyelmeket**
* **felvértez a kísértések ellen**

Az Oltáriszentség gyümölcsei: **élő hit, erkölcsi ellenálló képesség, tisztaság**

**lélekszépség, erő a lelki élethez**

Napi plusz: **Gyónj meg, és járulj Szentáldozáshoz egy hétköznapi Szentmisén!**

Eszközigény: